b'\n_START_ARTICLE_\nPodoktorant\xc5\xabra\n_START_PARAGRAPH_\nPodoktorant\xc5\xabra (postdoktorant\xc5\xabra; angl. Postdoc, \xc5\xa1nek. \xe2\x80\x9epostdokas\xe2\x80\x9c) - podaktarin\xc4\x97s (savaranki\xc5\xa1kos) studijos ar (ir) moksliniai tyrimai, vykdomi \xc4\xafgijus daktaro laipsn\xc4\xaf. Trukm\xc4\x97: 6-24 m\xc4\x97n. Re\xc4\x8diau - iki 36 m\xc4\x97n. ar net 5 met\xc5\xb3 (VFR)._NEWLINE_Mokslininkas (postdoktorantas) gali tyrin\xc4\x97ti pagal speciali\xc4\x85 darbo arba sta\xc5\xbeuot\xc4\x97s program\xc4\x85 mokslo tyrim\xc5\xb3 \xc4\xafstaigoje gimtojoje valstyb\xc4\x97je arba u\xc5\xbesienyje. Pvz., gali rengti habilitacijai (ra\xc5\xa1yti habilitacijos darb\xc4\x85). Tokios \xe2\x80\x9epostdaktarin\xc4\x97s\xe2\x80\x9c studijos gali vykti paprastoje mokslo \xc4\xafstaigoje arba specialioje. Pvz., Vokietijoje yra steigiama vad. Doktorant\xc5\xabros mokykla (vok. Graduiertenkolleg, Promotionskolleg Doktoratskolleg), kurioje be doktorant\xc5\xb3 taip pat mokosi ir postdoktorantai (paprastai - habilitantai). Jie kartu dalyvauja bendruose moksliniuose u\xc5\xbesi\xc4\x97mimuose (paskaitose, seminaruose), pristato savo tyrimus, diskutuoja, dalyvauja kituose renginiuose.\n_START_SECTION_\nLietuva\n_START_PARAGRAPH_\nLietuvoje siekiama perimti geriausi\xc5\xb3 pasaulio universitet\xc5\xb3 patirt\xc4\xaf. Podaktarin\xc4\x97s studijos Lietuvoje modeliuojamos kaip kompetencij\xc5\xb3 ugdymo ir nuolatinio profes\xc5\xabros atnaujinimo vis did\xc4\x97jan\xc4\x8dios konkurencijos akademiniame pasaulyje priemon\xc4\x97. Svarbios \xc5\xa1ios 3 kompetencijos (mokslin\xc4\x97s, pedagogin\xc4\x97s ir vadybin\xc4\x97s). Jaunas mokslininkas (ilgainiui - profesorius) ne tik prival\xc4\x85s produktyviai dirbti mokslin\xc4\xaf darb\xc4\x85, bet ir pritraukti geriausius studentus, i\xc5\xa1mokti r\xc5\xabpintis savos akademin\xc4\x97s institucijos socialine ir finansine gerove._NEWLINE_Podaktarin\xc4\x97ms studijoms vykdyti ir modeliui pl\xc4\x97toti VU Filosofijos fakultetas, VDU ir Lietuvi\xc5\xb3 kalbos institutas gavo ES ir LR \xc5\xa0MM param\xc4\x85.'